Sandslibroen er en diger konstruksjon som skal løfte Bybanen fra Sandsli holdeplass ved Statoil og opp mot Sandslimarka.

Reisverket har stått klart en stund, og nå er entreprenøren i gang med å støpe broen.

Sandslibroen har en lengde på omtrent 100 meter fordelt på fire spenn. Den har bredde til både Bybanen og den nye gang og sykkelveien som følger banetraseen fra Sandslivegen holdeplass til Birkelandskiftet.

Broen er spennarmert og er fundamentert på terrenget med søyler som bærer selve brokonstruksjonen.

Arbeidet startet klokken 7.00 og er ventet å ta 40 timer.